Miss Representation

Miss Representation הוא סרט תיעודי אמריקאי משנת 2011, אשר נכתב, בוים, והופק על ידי ג'ניפר סיבל ניוסום. הסרט בוחן כיצד התקשורת תורמת לתת-ייצוג של נשים בעמדות השפעה על ידי הפצת תיאורים מוגבלים, ולעיתים קרובות מזלזלים, של נשים. בכורת הסרט התקיימה פסטיבל הסרטים סאנדנס 2011.

שם הסרט הוא משחק מילים בין המילה "misrepresentation" (תיאור מסולף או מצג שווא), לבין המשמעות המילולית – העלמה ייצוג – בשל נושא הסרט, ייצוג של ילדות, נערות ונשים בתקשורת.

 תקציר 
הסרט משלב סיפורים של נערות מתבגרות עם ראיונות פרובוקטיביים הנותנים מבט מבפנים על התקשורת ועל המסרים שלה. המוטו של הסרט, "“You can't be what you can't see" (את לא יכולה להיות מה שאת לא יכולה לראות), מדגיש את הרצון והצורך של נשים צעירות במודלים חיוביים לחיקוי, ושהתקשורת עד כה הזניחה את ההזדמנות הייחודית שלה לספק כאלה; ושיתרה מכן, התקשורת מעבירה מסרים סמויים וגלויים לגבי נשים המשפיעים על נשים וילדות, ועל הדימוי העצמי שלהן, לרעה. הסרט כולל קמפיין חברתי שמטרתו להביא לשינויים במדיניות ובחינוך, וקריאה להתנהלות עסקית אחראית מבחינה חברתית. הסרט עודד צופים וצופות, ובעיקר ילדות, לנקוט בעמדה נגד "gender misrepresentation" (ייצוג מגדרי שלילי, בלתי שוויוני, או לא נכון). בנוסף, הסרט הוליד את השימוש בהאשטאגים כמו #RepresentHer #DisruptTheNarrative.

 בכורה 
הקרנה מוקדמת של הסרט נערכה ב-18 באוקטובר 2010, בטקס חלוקת פרסים בחסות ועידת העיר סן פרנסיסקו למעמד האישה. בכורת הסרט הייתה ב-22 בינואר 2011 בפסטיבל הסרטים.

 משתתפות 
בסרט השתתפו נשים ממגוון רקעים ומקצועות, ביניהן פוליטיקאיות, נשות חינוך ואקדמיה, שחקניות וסלבריטאיות אחרות, בנוסף למספר גברים מתחום הפוליטיקה והחינוך, דוגמת ג'ונתן כץ. הרשימה כוללת את ג'ין קילבורן, הילרי קלינטון, אלן דג'נרס, דולי פרטון, אופרה וינפרי, מרגרט צ'ו, קייטי קוריק, דולורס הוארטה, גלוריה סטיינם, ג'יין פונדה, רייצ'ל מאדו, רוזריו דוסון, ננסי פלוסי, ועוד.

 פסקול ומוזיקה 
פסקול הסרט כולל את הרצועות הבאות:
 Help, I'm Alive -Metric
 Gold Guns Girls - Metric
 In The Swing - Alan Moorhouse
 Tom Fool - Van Phillips
 I Want It All - Jules Larson
 Drive Me Crazy - Chinatown
 This Is My Life - Randi Skyland

 פרסים והכרה 
רשת התקשורת שת אופרה וינפרי רכשה את זכויות השידור של הסרט בעקבות הבכורה שלו.

פרסי קהל:
 פסטיבל הקולנוע פאלו אלטו 2011
 פסטיבל הקולנוע סונומה 2011

בחירה רשמית בפסטיבל:
 פסטיבל הקולנוע אטלנטה 2011
 פסטיבל הקולנוע דאלאס 2011
 פסטיבל הקולנוע דנבר 2011
 פסטיבל הקולנוע ניופורט ביץ' 2011
 פסטיבל הקולנוע ניו זילנד 2011
 פסטיבל הקולנוע סן פרנסיסקו 2011
 פסטיבל הקולנוע סילבר דוקס 2011
 פסטיבל הסרטים סאנדנס

אחרים:
 פסטיבל הסרטים מאווי 2011: Movies Matter Award
 מועמדות לפרס חבר השופטים בפסטיבל סאנדנס 2011
 פרס גרייסי: פרס הסרט התיעודי המצטיין
 פרס Women Film Critics Circle Awards 2011 לסרט הטוב ביותר שלא יצא בבתי הקולנוע המסחריים

 פעילות חברתית 
הסרט Miss Representation הוליד את The Representation Project, או "פרויקט הייצוג", ארגון ללא מטרות רווח שנעזר בשגרירות מפורסמות, בעיקר מעולם הבידור, כדי להפיץ את המסרים של הסרט בחברה ולתקשורת. הארגון נוסד באפריל 2011 ומאז יצר את הסרט התיעודי זוכה הפרסים  The Mask You Live In, גם הוא פרי עבודתה של ג'ניפר סיבל ניוסום, אשר בוחן מסרים ורעיונות שליליים ביחס לגבריות. הארגון גם בנה פלטפורמה מקוונת כדי לספק כלים ומידע לייצור שינוי.

קמפיין קריאה-לפעולה התעורר בעקבות הסרט, כולל קמפיין בטוויטר כדי לעשות "קולינג אאוט" (calling out - הצבעה פומבית על פגיעה או התנהלות פסולה) לייצוגים פוגעניים בתקשורת, רשימות מדיה ב"גיוס"-המונים אשר מספקות ייצוגים חיוביים ושוויוניים של נשים, נערות וילדות, מדריכים לייצוג שוויוני ומדריכים לפיתוח שיח לגבי ייצוג מגדרי, מדריכים לקידום בחירת נשים לתפקידים פוליטיים, ועוד. הסרט עורר הרבה פעילות ארגונית, כולל הקרנות מיוחדות על ידי ארגוני נשים ובמוסדות חינוכיים ברחבי עולם, הן עבור הילדים והנערות והן עבור המורות והפעילות בנושא מגדר .

במרץ 2017, ביום האישה הבינלאומי, ג'ניפר סיבל ניוסום ופרויקט הייצוג השיקו קמפיין נגד דברי שנאה (hate speech). במסגרת הקמפיין יצרו tweetstorm ("סערת טוויטר" - אירוע שבו משתתפים בקמפיין מצייצים בטוויטר מסרים או נושאים מוסכמים מראש בשעה מסוימת, כדי להגיע לרמת טרנדינג גבוהה) תוך שימוש בהאשטג "#NotBuyingIt", וביקשו מאמזון להפסיק לקנות מודעות באתר האינטרנט של חדשות ברייטברט.

 קישורים חיצוניים 


 אתר ארגון The Representation Project


 הערות שוליים 

קטגוריה:סרטי 2011
קטגוריה:סרטים תיעודיים אמריקאיים
קטגוריה:סרטים באנגלית
קטגוריה:נשים בארצות הברית
קטגוריה:נשים בתרבות
קטגוריה:פמיניזם בארצות הברית
קטגוריה:זוכות פרס גרייסי